CELEX: 31987D0059
Language: el
Date: 1986-12-22 00:00:00
Title: 87/59/ΕΟΚ: Απόφαση της Επιτροπής της 22ας Δεκεμβρίου 1986 που επιτρέπει στην Ιταλική Δημοκρατία να θεσπίσει μέτρα ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών, που έχουν τεθεί σε ελεύθερη κυκλοφορία στα υπόλοιπα κράτη μέλη (Το κείμενο στην ιταλική γλώσσα είναι το μόνο αυθεντικό)

Avis juridique important

|

31987D0059

87/59/ΕΟΚ: Απόφαση της Επιτροπής της 22ας Δεκεμβρίου 1986 που επιτρέπει στην Ιταλική Δημοκρατία να θεσπίσει μέτρα ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών, που έχουν τεθεί σε ελεύθερη κυκλοφορία στα υπόλοιπα κράτη μέλη (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 025 της 28/01/1987 σ. 0038 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Δεκεμβρίου 1986  που επιτρέπει στην Ιταλική Δημοκρατία να θεσπίσει μέτρα ενδοκοινοτικής επιτήρησης των εισαγωγών μπανάνας καταγωγής ορισμένων τρίτων χωρών, που έχουν τεθεί σε ελεύθερη κυκλοφορία στα υπόλοιπα κράτη μέλη  (Το κείμενο στην ιταλική γλώσσα είναι το μόνο αυθεντικό)  (87/59/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115, πρώτο εδάφιο,  Εκτιμώντας:  ότι, στις 10 Δεκεμβρίου 1986, η ιταλική κυβέρνηση υπέβαλε αίτηση να της επιτραπεί η θέσπιση ενδοκοινοτικής επιτήρησης των εισαγωγών μπανάνας, της διάκρισης 08.01 Β του κοινού δασμολογίου, καταγωγής ορισμένων τρίτων χωρών, εκτός από τις χώρες της Αφρικής, Καραϊβικής και Ειρηνικού (κράτη ΑΚΕ) (1), που έχουν τεθεί σε ελεύθερη κυκλοφορία στα υπόλοιπα κράτη μέλη·  ότι η Επιτροπή, με την απόφαση της 19ης Δεκεμβρίου 1986 (2), επέτρεψε δυνάμει του άρθρου 115 της συνθήκης στην Ιταλική Δημοκρατία να εφαρμόσει μέχρι τις 30 Ιουνίου 1987 ορισμένα προστατευτικά μέτρα έναντι των μπανανών καταγωγής των ανωτέρω τρίτων χωρών· ότι, σύμφωνα με την απόφαση αυτή, οι αιτήσεις εισαγωγής των μπανανών αυτών που έχουν τεθεί σε ελεύθερη κυκλοφορία στα υπόλοιπα κράτη μέλη γίνονται αποδεκτές αποκλειστικά με την κατάθεση ασφάλειας·  ότι η ιταλική κυβέρνηση ισχυρίστηκε ότι οι βασικοί λόγοι που οδήγησαν στο παρελθόν την Επιτροπή να θεσπίσει μέτρα ενδοκοινοτικής επιτήρησης εξακολουθούν να ισχύουν, όπως η ανάγκη να διασφαλιστεί η αποτελεσματικότητα των μέτρων εμπορικής πολιτικής τα οποία εφαρμόζει η Ιταλική Δημοκρατία στις άμεσες εισαγωγές νωπών μπανανών καταγωγής ορισμένων τρίτων χωρών, εκτός από τις χώρες ΑΚΕ, για την επίτευξη του στόχου που καθορίζει το πρωτόκολλο αριθ. 4 που επισυνάπτεται ως παράρτημα στη σύμβαση Λομέ·  ότι στις συνθήκες αυτές, πρέπει να επιτραπεί στην Ιταλική Δημοκρατία να θεσπίσει την ενδοκοινοτική επιτήρηση των εν λόγω προϊόντων μέχρι τις 31 Δεκεμβρίου 1987· ότι η αποδοχή των αιτήσεων εισαγωγής, που υποβάλλονται δεδομένης της επιτήρησης αυτής, πρέπει να εξαρτάται από τους όρους που προβλέπει το άρθρο 1 της απόφασης της Επιτροπής της 19ης Δεκεμβρίου 1986,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Χορηγείται στην Ιταλική Δημοκρατία η άδεια να εφαρμόσει μέχρι τις 31 Δεκεμβρίου 1987 ενδοκοινοτική επιτήρηση των μπανανών, της διάκρισης 08.01 Β του κοινού δασμολογίου, καταγωγής των τρίτων χωρών, που απαριθμούνται στο παράρτημα και έχουν τεθεί σε ελεύθερη κυκλοφορία στα υπόλοιπα κράτη μέλη, με τους τρόπους και τους όρους που καθορίζει η απόφαση 80/47/ΕΟΚ της Επιτροπής (3).  2. Η αποδοχή των αιτήσεων εισαγωγής εξαρτάται από τους όρους που καθορίζει το άρθρο 1 της απόφασης της Επιτροπής της 19ης Δεκεμβρίου 1986.  Άρθρο 2  Η παρούσα απόφαση απευθύνεται στην Ιταλική Δημοκρατία.  Βρυξέλλες, 22 Δεκεμβρίου 1986.  Για την Επιτροπή  Willy DE CLERCQ  Μέλος της Επιτροπής  (1) Βολιβία, Καναδάς, Κολομβία, Κόστα Ρίκα, Κούβα, Ελ Σαλβαδορ, Ισημερινός, Ηνωμένες Πολιτείες Αμερικής, Γουατεμάλα, Νικαράγουα, Παναμάς, Φιλιππίνες, Δομινικανή Δημοκρατία, Βενεζουέλα, Ονδούρα, Αϊτή, Μεξικό.  (2) ΕΕ αριθ. C 335 της 30. 12. 1986, σ. 13.  (3) ΕΕ αριθ. L 16 της 22. 1. 1980, σ. 14.  ΠΑΡΑΡΤΗΜΑ  Τρίτες χώρες καταγωγής που προβλέπει το άρθρο 1  1.2 // Βολιβία  Καναδάς  Κολομβία  Κόστα Ρίκα  Κούβα  Δομινικανή Δημοκρατία  Ισημερινός  Ελ Σαλβαδόρ  Γουατεμάλα   // Νικαράγουα  Παναμάς  Φιλιππίνες  Ηνωμένες Πολιτείες Αμερικής  Βενεζουέλα  Αϊτή  Ονδούρα  Μεξικό